የዓለም ጤና ድርጅት ዋና ዳይሬክተር ለትህነግ ቡድን የዲፕሎማሲ ሥራ እየሰሩ ነው ተባለ፡፡
የዓለም ጤና ድርጅት ዋና ዳይሬክተር ለትህነግ ቡድን የዲፕሎማሲ ሥራ እየሰሩ ነው ተባለ፡፡ባሕር ዳር፡ ኅዳር 08/2013 ዓ.ም (አብመድ) የዓለም ጤና ድርጅት ዋና ዳይሬክተር ቴዎድሮስ አድሃኖም ከድርጅቱ መርህ ውጭ ለትህነግ ጁንታ ቡድን ወታደራዊ ድጋፍ በማፈላለግ እየተላላኩ መሆኑን የቱርክ አናዶሉ የዜና ወኪል ዘግቧል፡፡ዋና ዳይሬክተሩ በብዙ የዓለም ክፍሎች ደጅ በመጥናት ለትህነግ የዲፕሎማሲ እና ወታደራዊ ድጋፍ በመጠየቅ ላይ ሙሉ ተሳትፎ እያደረጉ መሆናቸውንም ዘገባው ጠቅሷል፡፡እንደ አውሮፓውያን አቆጣጠር ከ2017 ጀምሮ የዓለም ጤና ድርጅት ዋና ዳይሬክተር ሆነው እየሠሩ ያሉት ዶክተር ቴዎድሮስ የትህነግ ሥራ አስፈጻሚ ኮሚቴ አባል እንደነበሩም አስታውሷል፡፡በተጨማሪም እ.ኤ.አ ከ2005 እስከ 2012 የኢትዮጵያ የጤና ጥበቃ ሚኒስትር እና እ.ኤ.አ ከ2012 እስከ 2016 የውጭ ጉዳይ ሚኒስትር እንደነበሩ አውስቷል፡፡አንድ የሀገሪቱን ከፍተኛ ባለስልጣን ጠቅሶ አናዶሉ እንደዘገበው በትህነግ ቡድን ላይ የሕግ ማስከበር ዘመቻ ከተጀመረበት ጊዜ አንስቶ የኢትዮጵያ መንግሥት የዶክተር ቴዎድሮስ እንቅስቃሴ በተመለከተ በሚገባ መረጃ አለው፡፡ዶክተር ቴዎድሮስ የተባበሩት መንግስታት ድርጅቶችን የፌዴራል መንግስት ያለምንም ቅድመ ሁኔታ በትህነግ ቡድን ላይ እየወሰደ ያለውን ወታደራዊ እርምጃ እንዲያስቆሙ በኢትዮጵያ መንግሥት ላይ ጫና ለማሳደር ሲጠይቁ ነበር ተብሏል፡፡